b'\n_START_ARTICLE_\nPrelatura personal\xc4\x83\n_START_PARAGRAPH_\nO prelatur\xc4\x83 personal\xc4\x83 este unul dintre modurile de auto-organizare ale Bisericii Catolice, _NEWLINE_\xc3\xaenfiin\xc8\x9bat\xc4\x83 de Sf\xc3\xa2ntul Scaun pentru realizarea anumitor sarcini pastorale \xc3\xaen beneficiul diferitelor grupuri sociale din anumite regiuni sau na\xc8\x9biuni, sau chiar la nivel mondial. _NEWLINE_Prelaturile personale sunt conduse de un preot, numit prelat de c\xc4\x83tre Pap\xc4\x83, care poate fi \xc8\x99i episcop. De asemenea exist\xc4\x83 un prezbiteriu compus de preo\xc8\x9bi seculari \xc8\x99i mai sunt totodat\xc4\x83  credincio\xc8\x99ii laici.\n_START_SECTION_\nNatur\xc4\x83 juridic\xc4\x83\n_START_PARAGRAPH_\nPrelaturile personale sunt structuri ierarhice \xc8\x99i jurisdic\xc8\x9bionale, care particip\xc4\x83 la misiunea m\xc3\xa2ntuitoare a Bisericii, \xc3\xaendeplinind o sarcin\xc4\x83 pastoral\xc4\x83 peculiar\xc4\x83 \xc3\xaentr-un mod complementar cu dieceze. Astfel, credincio\xc8\x99ii prelaturii apar\xc8\x9bin de dieceze \xc8\x99i de prelatur\xc4\x83 \xc3\xaen acela\xc8\x99i timp. _NEWLINE_Prelatul este pastorul prelaturii, care poate s\xc4\x83 fie preot sau episcop, deoarece caracterul episcopal este congruent cu misiunea ierarhic\xc4\x83 a prelatului; de fapt primii doi prela\xc8\x9bi ai prelaturii personale Opus Dei au fost sfin\xc8\x9bi\xc8\x9bi episcopi. De asemenea, prelatura este alc\xc4\x83tuit\xc4\x83 de un prezbiteriu \xc8\x99i credincio\xc8\x99i laici, care coopereaz\xc4\x83 \xc3\xaen mod organic \xc3\xaen misiunea prelaturii cu preo\xc8\x9bii. Prezbiteriul este compus de preo\xc8\x9bi secolari \xc8\x99i diaconi._NEWLINE_Jurisdic\xc8\x9bia pastorului diecezan \xc8\x99i cea a prelaturii este cumulativ\xc4\x83, adic\xc4\x83 asupra diferitelor domenii: potestatea episcopului diecezan asupra credincio\xc8\x99ilor prelaturii este aceea\xc8\x99i ca cea asupra celorlal\xc8\x9bi credincio\xc8\x99i ai diecezei. Potestatea prelatului asupra credincio\xc8\x99ii prelaturi se refer\xc4\x83 doar la acele materii care determin\xc4\x83 statutele prelaturii. De asemenea este necesar acordul prealabil al episcopului local pentru a-\xc8\x99i \xc3\xaencepe activitatea pastoral\xc4\x83 o prelatur\xc4\x83 \xc3\xaentr-o anumit\xc4\x83 diecez\xc4\x83 sau eparhie._NEWLINE_Codul de Drept Canonic al Bisericii Catolice Latine prevede prelaturile personale \xc3\xaen canoanele 294-297 care constituie cadrul legislativ general. Aceste canoane trimit la Statutele prelaturii care sunt cadrul legislativ particular al prelaturii. De asemenea exist\xc4\x83 mai multe normative \xc8\x99i instruc\xc8\x9biuni pastorale, unele cu rang de lege, referitor la prelaturile personale.\n_START_SECTION_\nIstorie\n_START_PARAGRAPH_\nPrelaturile personale au fost prevazute la Conciliul Vatican II, \xc3\xaen Decretul Presbyterorum Ordinis, nr. 10, pentru a facilita anumite activit\xc4\x83\xc8\x9bi pastorale dup\xc4\x83 un criteriu personal, de exemplu grij\xc4\x83 pastoral\xc4\x83 a credincio\xc8\x99ilor care apar\xc8\x9bin de o \xc8\x9bar\xc4\x83 anume sau de o categorie profesional\xc4\x83 etc._NEWLINE_Aceast\xc4\x83 structur\xc4\x83 ierarhic\xc4\x83 a fost introdus\xc4\x83 \xc3\xaen Codul de Drept Canonic \xc3\xaen canoanele 294-297. Prelaturile au statute proprii promulgate de c\xc4\x83tre Sf\xc3\xa2ntul Scaun. _NEWLINE_\xc3\x8en momentul de fa\xc8\x9b\xc4\x83 exist\xc4\x83 doar o prelatur\xc4\x83 personal\xc4\x83: Opus Dei (\xc3\xaen latin\xc4\x83 Praelatura Sanctae Crucis et Opus Dei), infiin\xc8\x9bat\xc4\x83 de c\xc4\x83tre Ioan Paul al II-lea \xc3\xaen 1982.'